BERBEC. Muncești de un timp alături de un grup de amici, iar eforturile depuse încep să își arate primele sale roade pozitive. Afli vești bune care vă privesc pe toți deopotrivă, deci, dacă ați tras la aceeași căruță împreună, tot împreună veți culege și roadele acțiunii.
TAUR. Evită mediile unde se discută despre neajunsuri, sau despre boli, pentru că ești predispus să te molipsești de atmosfera din anturaj. Dacă ai alături niște persoane vesele, optimiste, puse pe distracție, așa te vei comporta și tu, iar un pic de distracție nu-ți strică.
GEMENI. Lucrurile bune nu se întâmplă neapărat în spații speciale, ci poți găsi fericirea chiar și în cele mai banale locuri. Dacă te afli în locul respectiv exact la momentul potrivit, fără să cauți cu înverșunare, ai putea avea parte de un norcoc cum nici nu ai visat.
RAC. Bați astăzi la ușa potrivită pentru a putea rezolva repede și bine o problemă importantă în cariera ta. Găsești persoana care poate să-ți ofere o soluție, și cum aceasta este demnă de toată încrederea, merită să pui imediat în aplicare sfaturile pe care ți le oferă.
LEU. Dacă nu ești suficient de atent și nu acționezi prompt, ai putea rata o șansă excelentă care ți se oferă doar astăzi. Nu ar fi bine să stai prea mult pe gânduri, nici să amâni decizia, căci norocul bate la ușa ta doar acum și pleacă, nu vine mâine să vadă ce ai decis.
FECIOARĂ. Fii foarte atent astăzi la bani și la obiectele valoroase pe care le ai, pentru că cineva și-a pus ochii pe bunurile tale. Nu lăsa nimic tentant la vedere, iar cu puțină băgare de seamă poți evita neplăcerile, ba chiar mai mult, ai putea depista și răuvoitorul.
BALANȚĂ. Iubirea cere azi puțină îndrăzneală din partea ta, altfel nu te va remarca cel care te-a cucerit. Ți-au căzut ochii pe o persoană nouă din anturaj, simpatică și vrei să o cucerești cu orice preț, însă, de data aceasta cu modestia ta nu vei obține rezultatul dorit.
SCORPION. Graba și neatenția pot strica multe, deci fii cumpătat când vine vorba să acționezi sau să alegi prompt. Dacă te grăbești, nu e sigur că vei rezolva mai bine sau mai repede problemele, dimpotrivă, așa poți scăpa din vedere anumite detalii importante.
SĂGETĂTOR. Unde apari tu totul se va desfășura după niște reguli bine definite, concrete, din care toată lumea va avea numai de câștigat. Dacă în anumite medii patronează haosul sau voia întâmplării, intervii tu și una -două, totul se va așeza pe un făgaș stabil.
CAPRICORN. Afacerile tale cunosc o ascensiune și vei avea succes la nivel mai larg, pentru că se va auzi de tine și peste hotarele sferei tale de activități. Puțină publicitate nu strică nimănui, deci caută o cale să poți vorbi lumii despre ceea ce știi mai bine să faci.
VĂRSĂTOR. Visezi să fii acceptat într-un anturaj pe care tu îl consideri deosebit, sau să urci pe o treaptă mult râvnită. Poate este un departament special al firmei la care lucrezi, poate e elita aleasă după anumite considerente, dar visul tău este să ajungi și tu printre ei.
PEȘTI. Tu nu îi privești pe cei care îți sunt superiori nici cu invidie și nici cu simț critic, ci consideri că au o calitate prin care au ajuns acolo și ai ceva de învățat de la ei. Dacă ei nu-și folosesc supremanța pentru a-i domina pe subalterni, merită să fie respectați.